Ebrahim Raisi zbura cu un elicopter american Bell 212, iar modelul care s-a prăbușit era configurat pentru a transporta oficiali guvernamentali, a relatat Reuters. Acest tip de elicopter a început să funcționeze la sfârșitul anilor ’60, potrivit analiștilor militari intervievați de CNN.
VEZI GALERIA FOTOPOZA 1 / 3Un elicopter în care se aflau mai mulţi oficiali, între care preşedintele Ebrahim Raisi şi ministrul de externe Hossein Amir-Abdollahian, s-a prăbușit duminică, 19 mai, într-o zonă muntoasă din nord-vestul Iranului. Echipele de căutare şi salvare au ajuns la locul accidentului, iar televiziunea de stat a anunțat luni dimineață că nu este „niciun semn de viaţă” la locul prăbuşirii. După scurt timp, agenţia de știri Mehr a anunţat că Raisi a murit.
Presiden Iran Raisi telah disahkan meninggal dunia. Pemimpin tertinggi Iran mengatakan bahawa „jika kita mendapati bukti bahawa Israel terlibat dalam nahas helikopter Presiden Iran, kita akan bertindak balas di luar imaginasi Israel dan sekutunya” – Netanyahu telah melakukannya pic.twitter.com/03GxVTXUac
— #UpdateInfo🇲🇾🌍 (@update11111) May 20, 2024
Vicepreședintele Mohammad Mokhber, 68 de ani, va deveni președinte interimar al Iranului, potrivit Constituției iraniene, după ce președintele Ebrahim Raisi a fost declarat mort în urma prăbușirii elicopterului în care se afla.
Președintele Societății Semiluna Roșie, Pirhossein Kolivand, a anunțat luni dimineață că operațiunea de căutare s-a încheiat, iar trupurile pasagerilor elicopterului prăbușit sunt transferate la Tabriz, reședința provinciei Azerbaidjanul de Est.
BREAKING: TRANSFERRING OF BODIES FROM HELICOPTER CRASH INVOLVING IRAN PRESIDENT RAISI pic.twitter.com/b8J78VC0S0
— Sulaiman Ahmed (@ShaykhSulaiman) May 20, 2024
Guvernul iranian a susținut că moartea preşedintelui Ebrahim Raisi nu va provoca nici cea mai mică întrerupere în administrarea Iranului, potrivit Agerpres.
„Preşedintele poporului iranian, muncitor şi neobosit, şi-a sacrificat viaţa pentru naţiune”, a transmis guvernul iranian. „Asigurăm naţiunea loială că, cu ajutorul lui Dumnezeu şi sprijinul poporului, nu va exista nici cea mai mică întrerupere în administrarea ţării”, a adăugat executivul de la Teheran în prima reuniune după anunţarea morţii preşedintelui Raisi, în vârstă de 63 de ani.